Stormen Gorm har flere trumfer i ærmet. Allerede nu kaster den med lokale regn- og haglbyger i Nordjylland, og det fik for lidt siden alvorlige konsekvenser på motorvejen syd for Aalborg omkring afkørslen Aalborg S. Bilister har siddet i kø i 20 minutter omkring ulykkesstedet, hvor forenden på den ene bil er trykket helt sammen. - Kørebanen er spejlglat, og der er tæt trafik omkring uheldsstedet, rapporterer en kilde til TV2 Nord. Der er flere udrykningskøretøjer på stedet, meddeler vores seere. Redningsfolkene arbejder stadig på stedet.

Opsummering:
To biler er kørt sammen på motorvej E45 syd for Aalborg. Der er faldet sne/hagl, og kørebanen er spejlglat.